

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

  **GRAD METKOVIĆ**

**JEDINSTVENI UPRAVNI ODJEL**

**Odsjek za komunalne poslove, prostorno planiranje,**

**gospodarstvo i fondove EU**

KLASA: 320-01/24-01/14

URBROJ: 2117-10-01-02-25-10

Metković, 31. siječnja 2025. godine

|  |
| --- |
| **JAVNO SAVJETOVANJE** **NACRT IZMJENA PROGRAMA MJERA POTPORA U POLJOPRIVREDI****NA PODRUČJU GRADA METKOVIĆA ZA RAZDOBLJE 2024.-2026. GODINE** |
| *PRAVNI TEMELJI DONOŠENJA AKTA* *I NOSITELJ IZRADE* | Člankom 36. Zakona o poljoprivredi („Narodne novine“ broj 118/18, 42/20, 127/20, 52/21, 152/22) propisano je da su davatelji državnih potpora u smislu navedenog zakona središnja tijela državne uprave, jedinice lokalne i područne (regionalne) samouprave te svaka pravna osoba koja dodjeljuje državne potpore. U cilju podizanja razine dohodovnosti i konkurentnosti poljoprivredne proizvodnje na području grada Metkovića te proizvodnji lokalnih, regionalnih tradicijskih proizvoda i zdravije prehrane stanovništva Grad Metković je donio Program potpora u poljoprivredi na području grada Metkovića za razdoblje 2024.– 2026. godine („Neretvanski glasnik“, broj 4/24), dalje u tekstu Program. Svojom stalnom komunikacijom i kontaktima s poljoprivrednim proizvođača kako na lokalnoj razini tako i šire Grad Metković utvrđuje njihove potrebe, kao i potrebe svojih građana i tržišta poljoprivrednih proizvoda. U skladu s navedenim utvrđena je i potreba izmjena Programa kroz dodjelu većih novčanih iznosa potpora poljoprivrednim gospodarstvima upisanima u Upisnik poljoprivrednih gospodarstava, sa sjedištem, odnosno prebivalištem na području Grada Metkovića, a koji zadovoljavaju kriterije propisane za pojedine aktivnosti.Na nacrt izmjena Programa dobivena je prethodna suglasnost Ministarstva poljoprivrede, šumarstva i ribarstva KLASA: 404-01/24-01/71, URBROJ: 525-07/311-25-4 .Temeljem izmijenjenog Programa objavit će se javni pozivi za podnošenje prijava za dodjelu potporapoljoprivrednicima za 2025. i 2026. godinu. |
| *CILJEVI PROVOĐENJA SAVJETOVANJA* | Cilj provođenja savjetovanja sa javnošću je upoznavanje javnosti s predloženim Programom te dobivanja mišljenja, primjedbi i prijedloga na isti. Ovim putem se poziva zainteresirana javnost - građani, udruge, građanske inicijative, zaklade, javne i privatne ustanove svi zainteresirani koji svojim prijedlozima i sugestijama mogu pridonijeti kvalitetnijim Izmjenama Programa potpora u poljoprivredi na području grada Metkovića za razdoblje 2024.– 2026. godine. |
|  |  |
| *ROK ZA PODNOŠENJE MIŠLJENJA, PRIMJEDBI I PRIJEDLOGA* |  31. siječnja 2025. godine – 14. veljače 2025. godine |
|  |  |
| *ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA* | Pisane primjedbe na  prijedlog Programa dostavljaju se na zadanom obrascu (u prilogu) i to elektroničkom poštom na e-mail: **grad@metkovic.hr**ili osobno na pisarnicu Grada na adresi Stjepana Radića 1, 20350 Metković. |
| Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15 i 69/22) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću. |

 **VODITELJICA ODSJEKA**

 **Sanda Tomić, dipl. iur., v.r.**